**Welsh Open** on vuodesta 1992 asti järjestetty snookerin ammattilaisturnaus, joka alun perin vuodesta 1980 asti järjestettiin amatööriturnauksena ainoastaan walesiläisille pelaajille.

Turnaus on ollut UK Championship- ja World Open -turnauksien jälkeen seuraavaksi perinteikkäin ranking-turnaus lajin pääkiertueella *Main Tourilla*. Turnauksen voittaja kuittaa 35 000 Englannin puntaa. Turnauksen pitkäaikaisimpana sponsorina toimi aina vuoteen 2003 asti tupakkavalmistaja Regal. Voittopalkinto oli suurimmillaan jopa 82 500 puntaa .

Maksimibreikit
--------------

Turnauksen historiassa on tehty neljä 147 pisteen maksimibreikkiä. Ensimmäisenä tähän pystyi vuonna 1999 Ronnie O’Sullivan, ja Barry Pinches myöhemmin samana vuonna järjestetyissä vuoden 2000 turnauksen karsinnoissa. Viimeisin maksimi tuli vuonna 2007, jolloin sijoittamattomana pelaajana karsinnoista tullut Andrew Higginson pelasi uransa parhaan turnauksen. Ottelussa Ali Carteria vastaan Higginson teki täydellisen lyöntisarjan ja lopulta eteni aina finaaliin, jossa kuitenkin australialainen Neil Robertson nosti voittopokaalin niukasti erin 9–8. Turnauksen neljännen maksimibreikin suoritti seitsenkertainen maailmanmestari Stephen Hendry.

Voittajat
---------

Welsh Openin menestynein pelaaja on skotlantilainen John Higgins viidellä mestaruudellaan. Muita menestyjiä ovat Stephen Hendry, Steve Davis, Ken Doherty , Ronnie O’Sullivan, Mark Williams sekä edesmennyt Paul Hunter. Turnauksessa on pelattu jopa seitsemän kertaa finaali, jossa voittaja on ratkaistu katkaisufreimissä. Turnauksessa vain kolme pelaajaa on pystynyt uusimaan voittonsa heti seuraavana vuonna. He ovat Steve Davis (1994 ja 1995), Ronnie O’Sullivan (2004 ja 2005) sekä John Higgins (2010 ja 2011). .

| Vuosi | Voittaja | Finaalivastustaja | Tulos |
| --- | --- | --- | --- |
| **Regal Welsh Open** |
| 1992 | Skotlanti Stephen Hendry | Englanti Darren Morgan | 9–2 |
| 1993 | Irlanti Ken Doherty | Skotlanti Alan McManus | 9–7 |
| 1994 | Englanti Steve Davis | Skotlanti Alan McManus | 9–6 |
| 1995 | Englanti Steve Davis | Skotlanti John Higgins | 9–3 |
| 1996 | Wales Mark Williams | Englanti John Parrott | 9–3 |
| 1997 | Skotlanti Stephen Hendry | Englanti Mark King | 9–2 |
| 1998 | Englanti Paul Hunter | Skotlanti John Higgins | 9–5 |
| 1999 | Wales Mark Williams | Skotlanti Stephen Hendry | 9–8 |
| 2000 | Skotlanti John Higgins | Englanti Stephen Lee | 9–8 |
| 2001 | Irlanti Ken Doherty | Englanti Paul Hunter | 9–2 |
| 2002 | Englanti Paul Hunter | Irlanti Ken Doherty | 9–7 |
| 2003 | Skotlanti Stephen Hendry | Wales Mark Williams | 9–5 |
| **Welsh Open** |
| 2004 | Englanti Ronnie O’Sullivan | Englanti Steve Davis | 9–8 |
| 2005 | Englanti Ronnie O’Sullivan | Skotlanti Stephen Hendry | 9–8 |
| 2006 | Englanti Stephen Lee | Englanti Shaun Murphy | 9–4 |
| 2007 | Australia Neil Robertson | Englanti Andrew Higginson | 9–8 |
| 2008 | Englanti Mark Selby | Englanti Ronnie O’Sullivan | 9–8 |
| 2009 | Englanti Ali Carter | Pohjois-Irlanti Joe Swail | 9–5 |
| **totesport.com Welsh Open** |
| 2010 | Skotlanti John Higgins | Englanti Ali Carter | 9–4 |
| **Wyldecrest Park Homes Welsh Open** |
| 2011 | Skotlanti John Higgins | Skotlanti Stephen Maguire | 9–6 |
| **888真人 Welsh Open** |
| 2012 | Kiina Ding Junhui | Englanti Mark Selby | 9–6 |
| **BetVictor Welsh Open** |
| 2013 | Skotlanti Stephen Maguire | Englanti Stuart Bingham | 9–8 |
| 2014 | Englanti Ronnie O’Sullivan | Kiina Ding Junhui | 9–3 |
| 2015 | Skotlanti John Higgins | Englanti Ben Woollaston | 9–3 |
| 2016 | Englanti Ronnie O’Sullivan | Australia Neil Robertson | 9–5 |
| **Coral Welsh Open** |
| 2017 | Englanti Stuart Bingham | Englanti Judd Trump | 9–8 |
| **ManBetX Welsh Open** |
| 2018 | Skotlanti John Higgins | Englanti Barry Hawkins | 9–7 |
| 2019 | Australia Neil Robertson | Englanti Stuart Bingham | 9–7 |

Lähteet
-------

1. ↑  World Snooker *Welsh Open|Prize Money*
2. ↑  Chris Turner’s SNOOKER ARCHIVE (Arkistoitu – Internet Archive) *Welsh Open*
3. ↑  Snooker Images (Arkistoitu – Internet Archive) *Welsh Open Tournament Page*
4. ↑  Chris Turner’s SNOOKER ARCHIVE (Arkistoitu – Internet Archive) *Maximum Breaks*
5. ↑  World Snooker *Welsh Open|Event History*